Albin Amelin
Store norske leksikon,Kunst og estetikk,Bildende kunst,Kunsthistorie,Nyrealisme, nysaklighet og tendenskunst
Albin Amelin var en svensk maler, tegner og grafiker. Han ble født i USA, og var senere bosatt i Stockholm og på Orust.
Amelin er den fremste blant 1900-tallets svenske arbeidermalere. I en kraftig koloritt, der fargen er lagt på i tunge, pastose strøk, har han skildret moderne storby- og arbeidsliv, fabrikk- og havnemotiver med en utpreget sosial tendens. Nye motiver fant han på en reise i Nord-Norge i 1936.Amelin er representert i Nasjonalgalleriet med et stilleben fra 1940, samt et portrett fra 1929. Les mer i Store norske leksikon stilleben portrettkunst grafikk Litteratur Lidén, Elisabeth. Albin Amelin. Sveriges Allmänna Konstförening. Stockholm, 1975.